România nu testează de covid 19, ci amendează pe bandă rulantă
Dacă nu testăm, măcar să amendăm, pare să fie filozofia autorităţilor statului român în plină pandemie de coronavirus. Dacă în ultimele 24 de ore, numărul testărilor a scăzut cu 154, a crescut în schimb, numărul persoanelor amendate pe motiv că circulau fără hârtie la ei. 

Românii sunt amendaţi pe bandă rulantă de către poliţişti, pentru că ar fi ieşit fără motiv din casă. Aşadar dacă nu testează, statul român amendează, să facă rost de bani la buget.

“Polițiștii au depistat, în ultimele 24 de ore, 10.092 de persoane care nu au respectat măsura privind restricţionarea circulaţiei. Acestora le-au fost aplicate sancţiuni contravenţionale, în valoare de 16.048.902 lei“, transmite Grupul de Comunicare Strategică.

În timp ce 10,092 români au fost amendaţi în ultimele 24 de ore, medicii au făcut doar 1643 teste, cu 154 mai puţin faţă de perioada sâmbătă – ora 13.00 – duminică – ora 13.00.

De asemenea, în ultimele 24 de ore, prin structurile abilitate ale M.A.I. au fost întocmite 12 de dosare penale, sub aspectul săvârșirii infracțiunii de zădărnicirea combaterii bolilor, faptă prevăzută şi pedepsită de art. 352 alin. 1 Cod Penal.

Totodată, Poliția și Jandarmeria au aplicat, în același interval de timp, 1.273 de sancțiuni contravenționale pentru nerespectarea măsurilor de izolare/carantină.
[(('Știre Reală',), 368), (('Înșelăciune',), 226), (('Înșelăciune', 'Controlul Populației'), 27), (('Supremația Românească', 'Religie'), 71), (('Reticență la Vaccinare',), 170), (('Remedii Miraculoase', 'Religie'), 207), (('5G', 'Noua Ordine Mondială'), 247), (('Plandemic',), 243), (('Satiră',), 298), (('Înșelăciune', 'Big Pharma'), 177), (('Controlul Populației', 'Armă Biologică', 'Noua Ordine Mondială'), 56)]